Document ID: 31997R2177

KOMISSION ASETUS (EY) N:o 2177/97,
annettu 31 päivänä lokakuuta 1997,
GATT:iin sidotun yhteisön tariffikiintiön lisäämisestä Kanadasta tulevan sanomalehtipaperin osalta (1997)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon GATT:iin sidottujen ja tiettyjen muiden yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen kiintiöiden muuttamista tai mukauttamista koskevista yksityiskohtaisista säännöistä 24 päivänä heinäkuuta 1995 annetun neuvoston asetuksen (EY) N:o 1808/95 (1), sellaisena kuin se on viimeksi muutettuna asetuksella (EY) N:o 1340/97 (2), ja erityisesti sen 9 ja 10 artiklan,
sekä katsoo, että
yhteisö on tehnyt sopimuksen, jossa määrätään erityisesti 650 000 tonnin tariffikiintiön avaamisesta sanomalehtipaperille, josta 600 000 tonnia varataan kunakin vuonna 30 päivään marraskuuta saakka ainoastaan Kanadasta tuleville tuotteille tullitariffeja ja kauppaa koskevan yleissopimuksen XIII artiklan (GATT) mukaisesti; kyseisessä sopimuksessa määrätään myös velvoitteesta lisätä viidellä prosentilla Kanadasta tulevalle tuonnille varattua kiintiön osaa, jos kyseinen osa käytetään loppuun ennen jonkin vuoden päättymistä;
mikäli yhteisön tariffikiintiöt Kanadasta tulevan sanomalehtipaperin osalta ovat täysin loppuun kulutetut, olisi tälle tuonnille varatun kiintiön osan määrää lisättävä 30 000 tonnilla,
tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Kiintiön määrää lisätään järjestysnumero 09.0015:n osalta 30 000 tonnilla vuoden 1997 ajaksi.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 1997.

Labels: 18
3
1